RAPPORT FRA KOMMISSIONEN TIL EUROPA-PARLAMENTET OG RÅDET STATUSRAPPORT OM UDVIKLINGEN AF ANDEN GENERATION AF SCHENGENINFORMATIONSSYSTEMET (SIS II) Juli 2012-december 2012 /* COM/2013/0305 final */





RAPPORT FRA KOMMISSIONEN TIL EUROPA-PARLAMENTET OG RÅDET STATUSRAPPORT OM UDVIKLINGEN AF ANDEN GENERATION AF SCHENGENINFORMATIONSSYSTEMET (SIS II) Juli 2012-december 2012 1. Indledning I denne statusrapport beskrives det arbejde, der blev gennemført i andet halvår af 2012 vedrørende udviklingen af anden generation af Schengeninformationssystemet (SIS II) og forberedelserne til migreringen fra SIS 1+ til SIS II. Rapporten forelægges for Rådet og Europa-Parlamentet i overensstemmelse med artikel 18 i Rådets forordning (EF) nr. 1104/2008 af 24. oktober 2008[1] og Rådets afgørelse 2008/839/RIA af 24. oktober 2008[2] om overgang fra Schengeninformationssystemet (SIS 1+) til SIS II. 2. Projektstatus 2.1. Oversigt over fremskridt i rapporteringsperioden Som testkampagnerne, der blev gennemført i anden halvdel af 2012, viste, er der sket betydelige fremskridt, hvad angår udviklingen af det centrale system og af de fleste nationale systemer. Som følge heraf blev næsten alle forberedende tekniske faser frem til den faktiske migrering af data afsluttet i rapporteringsperioden. For at gøre disse fremskridt var det dog nødvendig at løse visse nye problemer: 1) Hvad angår den samlede test, opfyldte nogle få medlemsstater ikke kriterierne for afslutning af testen inden for den fastsatte frist og heller ikke det tidsrum, der var afsat til uforudsete hændelser. Det var nødvendigt at løse de resterende problemer og gentage testene efter udløbet af den fastsatte frist og derfor parallelt med andre opgaver frem mod den kritiske idriftsættelse af SIS II (navnlig Sirene-funktionstestningen[3] og generalprøverne på migreringen). Dette indebar en betydelig risiko, hvad angår overholdelsen af den samlede tidsplan. Takket være alle de involveredes fleksibilitet kunne de pågældende medlemsstater dog gentage testene i anden uge af januar 2013. 2) I oktober 2012 meddelte Finland Kommissionen, at man var bagefter med det nationale SIS II-projekt, og at det nationale system ikke ville være parat før februar 2013. Efter at der var foretaget en vurdering af situationen på stedet i Finland, hjalp Kommissionen og Det Globale Programstyringsråd (GPMB) Finland med at finde en løsning med henblik på at fastholde den planlagte dato for idriftsættelsen af SIS II. Den afhjælpende løsning, der i fællesskab blev fundet frem til, består i, at Finland midlertidigt installerer en eksisterende og en afprøvet teknisk løsning, der er kendt under navnet SIB[4], som flere andre medlemsstater allerede er ved at gennemføre. Finland har prioriteret denne løsning, samtidig med at det parallelt hermed særskilt fortsætter sit nationale projekt. Kommissionen og GPMB støtter og holder nøje øje med de fremskridt, der gøres i forbindelse med SIB-løsningen i Finland. 3) Med hensyn til Sirene-funktionstestningen var der tre medlemsstater (plus Finland, som ikke deltog i testen af førnævnte årsag), som ikke opfyldte kriterierne for at afslutte testen, og de fik mulighed for at gentage den fra 28. januar 2013. Generelt er medlemsstaternes problemer, som kunne have bragt den samlede tidsplan i fare, blevet afbødet takket være de berørte parters målrettede strategi. Den hurtige og effektive måde, hvorpå den problematiske situation i Finland blev tacklet, viste endnu engang merværdien af GPMB. Medlemsstaternes fælles indsats og tætte samarbejde med Kommissionen sikrede, at det centrale projekt fortsat var på rette spor både tids- og budgetmæssigt. Den afhjælpende indsats for at løse disse problemer har i væsentligt grad opbrugt den resterende tid, der var afsat til uforudsete hændelser. 2.2. Testaktiviteter Den række test, der havde til formål at kontrollere, at de nationale systemer og det centrale system fungerer ordentligt, samt deres ydeevne og indbyrdes samspil, mundede ud i den samlede test, der blev gennemført i rapporteringsperioden og skal gentages i begyndelsen af 2013. Hvad angår Finland, blev den nødvendige testning (overensstemmelsestest, samlet test, Sirene-funktionstest) inden for rammerne af "Plan B" så vidt muligt tilpasset gentagelsen af de generelle testningsaktiviteter. a) Overensstemmelsestest Det lykkedes til sidst for alle medlemsstaterne at klare overensstemmelsestestkampagnen, der har til formål at kontrollere, at de nationale systemer er i overensstemmelse med specifikationerne for SIS II. De fire resterende medlemsstater afsluttede med held deres testkampagner i slutningen af august 2012. Det var nødvendigt for at sikre en problemfri gennemførelse af den samlede test. Finland vil imidlertid som nævnt ovenfor gentage testene. Eurojust og Europol har planlagt at gennemføre deres overensstemmelsestest i 2013. b) Foreløbig systemafleveringstest Den foreløbige systemafleveringstest fandt sted i marts 2012 med positive resultater, som viste, at både den centrale enhed og den centrale backup-enhed er robuste og har en stabil ydeevne. Det var imidlertid nødvendigt at gentage testen på backupsitet i St. Johann im Pongau. Den fandt sted med held i anden halvdel af 2012. c) Anden etapemålstest Den anden etapemålstest, der blev gennemført i maj 2012, viste det centrale systems stabilitet, pålidelighed og ydeevne, når det er i drift. På grundlag af den positive tekniske vurdering og validering af testresultatet noterede Rådet (almindelige anliggender) på sit møde den 24. juli 2012 sig det vellykkede resultat af den anden etapemålstest. Hermed var alle de krav, der blev fastsat for den anden etapemålstest i konklusionerne af Rådets møde i juni 2009, endelig opfyldt. Kommissionen orienterede Europa-Parlamentet om det positive resultat af testen. d) Samlet test Den samlede test udgjorde den tekniske og retlige forudsætning for, at SIS II kunne sættes i drift[5]. Målene for den samlede test var: 1. at bekræfte, at Kommissionen og de medlemsstater, der deltager i SIS 1+, har afsluttet de nødvendige tekniske foranstaltninger for at behandle SIS II-data og 2. at påvise, at SIS II mindst har samme ydeevne som SIS 1+ (som nævnt i retsgrundlaget). I den samlede test blev SIS II-systemet vurderet fra ende til anden. Det betyder, at de nationale systemer, nettet og det centrale system alle blev testet. Testene blev forvaltet i fællesskab af medlemsstaternes testleder og Kommissionens testleder. De pågældende test cases var fastsat i planen for den samlede test, der blev godkendt af den relevante arbejdsgruppe i Rådet den 24. maj 2012. Efter Kommissionens erklæring om, at det centrale system var parat (Coreper-mødet den 30. maj 2012), blev den samlede testkampagne gennemført fra 1. juni 2012 til 22. august 2012. Medlemsstaterne foretog testene i grupper på seks-syv medlemsstater, mens der blev foretaget en simulering af de ikkedeltagende medlemsstater. I september 2012 blev testene efterfølgende gennemført igen ad flere omgange, således at medlemsstaterne kunne prøve igen at køre de test cases, som ikke tidligere var lykkedes for dem. Det centrale SIS II-system fremviste en god og stabil ydeevne under hele den samlede test. Under de første testrunder stødte man på en enkelt fejl, som hovedkontrahenten for udvikling allerede kendte til, men den blev rettet i forbindelse med en senere teknisk ajourføring af det centrale system. På nationalt plan var det ca. halvdelen af medlemsstaterne, der var nødt til helt eller delvis at gentage den samlede test, og med få undtagelser lykkedes det for dem inden for det tidsrum, der var afsat til uforudsete hændelser. Til sidst havde alle 25 medlemsstater gennemført den samlede test med held, selv om det var nødvendigt med seks testrunder i stedet for de fire, der oprindeligt var planlagt, for at nå dette resultat. To lande (Polen og Schweiz) manglede endnu at gentage en test case, og to andre (Danmark og Finland) måtte gentage hele testfasen. Belgien krævede for at fjerne forbeholdene i forbindelse med resultatet af landets test også at få lov til delvist at gentage den samlede testkampagne. Da det ikke var muligt at stille et tilsvarende tidsinterval til rådighed i dette rapporteringshalvår, blev de yderligere gentagelser af testen planlagt til anden uge i januar 2013. e) Sirene-funktionstest I henhold til retsakterne om migreringen skal de medlemsstater, der deltager i SIS 1+, foretage en test vedrørende supplerende oplysninger (Sirene-funktionstest). Det er medlemsstaternes ansvar at gennemføre denne test. Kommissionen stillede ikke kun det centrale system og kommunikationsinfrastrukturen til rådighed i forbindelse med gennemførelsen af testen, men fortsatte også med at støtte medlemsstaterne i forbindelse med deres forberedelser via en fælles evaluering af de tekniske specifikationer for udveksling af oplysninger mellem Sirene-kontorerne og med udarbejdelsen af den detaljerede testbeskrivelse. Efter en vellykket testning af Sirene-systemernes konnektivitet fandt Sirene-funktionstesten sted i anden halvdel af 2012. Tre medlemsstater (plus Finland, når landet er parat, helst sammen med resten af medlemsstaterne) skal gentage testen, som er planlagt til den uge, der begynder den 28. januar 2013. 2.3. Forberedelse af migreringen fra SIS 1+ til SIS II 2.3.1. Tekniske forberedelser Kernen i den foreløbige migreringsarkitektur er den konverter, Kommissionen har stillet til rådighed, og som skal muliggøre overførslen af SIS 1-data til det nye system ved at sikre en kohærent kommunikation mellem både det centrale SIS II-system og den tekniske støttefunktion i SIS 1+ (C.SIS)[6]. Ansvaret for testningen deles mellem Europa-Kommissionen og Frankrig, som driver SIS 1+. Konverteren blev testet med held sammen med både SIS 1+ og SIS II. Testningen af den fuldstændige integration af konverteren blev afsluttet med held inden for fristen den 21. august 2012, hvilket bekræftede, at konverteren er i stand til på korrekt vis at konvertere meddelelser (indberetninger) i begge retninger mellem de to systemer i overensstemmelse med de specifikationer, der er opnået enighed om i fællesskab. De fleste af de relativt små problemer, der opstod, blev løst, og de tilsvarende test gennemført i løbet af rapporteringsperioden. Den sidste test er planlagt til januar 2013. Interoperabilitetstestene blev tilendebragt den 11. december 2012 forud for tidsplanen. Resultaterne blev videregivet til C.SIS med henblik på validering og stillet til rådighed i begyndelsen af januar. Efter konvertertestene gik anden halvdel af 2012 med generalprøver på migreringen – først med et begrænset antal medlemsstater og senere med alle de medlemsstater, der migrerer. Den begrænsede generalprøve på migreringen gav en række nyttige oplysninger og nyttig viden til brug ved den samlede generalprøve på migreringen. Projektteamet for det centrale SIS II og de migrerende medlemsstater har nu holdt generalprøver på alle migreringsprocedurer, herunder idriftsættelsestesten, mindst én gang. Det næste skridt bliver den faktiske datamigrering fra SIS 1+ til SIS II i begyndelsen af 2013. Kommissionen fortsatte med at arbejde tæt sammen med medlemsstaterne om udarbejdelsen af migreringsvejledningen, et dokument med en detaljeret beskrivelse af de faser, der er fastlagt i migreringsplanen. I vejledningen fastlægges roller og ansvarsområder gennem hele processen, og den detaljerede tidsplan for migreringen beskrives. Der foretages en sidste ajourføring af migreringsvejledningen på grundlag af resultaterne af den begrænsede og den samlede generalprøve på migreringen. For at sikre en problemfri migrering til SIS II har Kommissionen desuden støttet medlemsstaternes initiativer for at optrappe datavask­foranstaltningerne, dvs. at fjerne ukohærente, ufuldstændige eller forældede indberetninger fra SIS 1+-databasen. 2.3.2. Retlig ramme Kommissionen fremsatte i maj 2012 forslag til ændring af den retlige ramme for den faktiske datamigrering (de såkaldte migreringsinstrumenter). Inden for rammerne af hørings­proceduren vedtog Europa-Parlamentet en lovgivningsmæssig beslutning på plenarmødet den 20.-22. november 2012. Efter Rådets vedtagelse den 20. december 2012 af den omarbejdede retsakt trådte denne i kraft den 30. december 2012[7] og sikrede derved den retlige ramme for en teknisk optimeret migreringsproces og mulighed for ekstra økonomisk støtte til nationale projekter i forbindelse med migreringsaktiviteterne. I løbet af 2012 mødtes SIS-VIS-udvalget[8] (i Sirene-sammensætningen) fire gange, hvor man evaluerede, ajourførte og enedes om teksten til revision af håndbogen vedrørende SIS II og Sirene samt andre gennemførelsesforanstaltninger med henblik på SIS II. Det er planlagt at vedtage Kommissionens gennemførelsesafgørelse inden idriftsættelsen af SIS II. 2.4. SIS II-nettet Med henblik på driften har medlemsstaterne både en hovedgrænseflade og en backup-grænseflade til wide area-netværket, hvilket muliggør en sikker kommunikation mellem det centrale system og de nationale systemer. I rapporteringsperioden fortsatte arbejdet med at genaktivere medlemsstaternes backup-grænseflader. I løbet af rapporteringsperioden blev der gennemført en række test, som indebar, at man skiftede mellem hovedsitet og backup-sitet. Alle disse test blev gennemført med held. I retsakterne vedrørende SIS II beskrives kommunikationsinfrastrukturen for SIS II-data og dataudvekslingen mellem Sirene-kontorer[9]. Da medlemsstaterne havde bekræftet de tekniske specifikationer for SIS II/Sirene-mail relayinfrastrukturen, færdiggjorde Kommis­sionen indkøbsprocedurerne. Mail relayinfrastrukturen blev installeret i første halvdel af 2012 og blev først testet ved hjælp af såkaldte grundlæggende Sirene-konnektivitetstest, for hvilke Kommissionen planlagde fire tidsintervaller, inden for hvilke medlemsstaterne kunne gennemføre førnævnte test. Den sidste testrunde fandt sted den 4. og 5. september 2012. Alle 11 medlems­stater, der deltog, gennemførte testene med held. 2.5. Sikkerhed Den tekniske løsning for andet krypteringslag med henblik på yderligere at styrke netværkssikkerheden for SIS II blev omhyggeligt testet med Tyskland og Østrig i september 2012 og gennemført med held. SIS-VIS-udvalget godkendte udbredelsen af den tekniske løsning, som allerede er startet og vil blive afsluttet i februar 2013. 3. Forvaltning 3.1. Finansielle aspekter 3.1.1. SIS II-budgettet Ved udgangen af rapporteringsperioden beløb Kommissionens samlede budgetmæssige forpligtelser til SIS II-projektet siden 2002 sig til 167 632 518 EUR. De tilsvarende kontrakter omfatter feasibilityundersøgelser, udvikling af selve det centrale SIS II-system, støtte og kvalitetssikring, SIS II-netværket, forberedelse af den driftsmæssige forvaltning i Strasbourg, sikkerhed, biometriske forberedelser, kommunikation og udgifter til eksperters tjenesterejser. Ud af dette beløb var der fra 2002 til udgangen af december 2012 udbetalt 128 372 295 EUR. De største udgiftsposter var udvikling (70 792 838 EUR), netværket (30 375 617 EUR), støtte og kvalitetssikring (12 612 386 EUR) og forberedelse af den operationelle forvaltning i Strasbourg og Sankt Johann im Pongau (9 309 334 EUR). 3.1.2. Yderligere finansielle midler til udviklingen af medlemsstaternes nationale systemer For at støtte færdiggørelsen af de nationale udviklingsprojekter via Fonden for de Ydre Grænser blev der inden for rammerne af programmeringen af Fonden for de Ydre Grænser foretaget en betydelig omfordeling af midler over mod de nationale SIS II-projekter. Otte medlemsstater, som havde problemer med at få dækket de ekstra behov for midler i deres årsprogrammer for 2011, fik stillet midler til rådighed inden for rammerne af fondens fællesskabsforanstaltninger. Disse projekter blev indledt ved udgangen af 2011, og de fleste af dem var afsluttet ved udgangen af 2012. Derudover har Kommissionen truffet alle nødvendige foranstaltninger for at iværksætte en indkaldelse af forslag, som gør det muligt for medlemsstaterne i begyndelsen af 2013 at ansøge om yderligere bidrag inden for rammerne af den fælles artikel 16 i de omarbejdede migreringsinstrumenter. Der er blevet stillet i alt 13 mio. EUR til rådighed, og der er blevet fastsat en øvre grænse for hver medlemsstat på 715 000 EUR (25 % skal samfinansieres med nationale midler). 3.2. Driftsmæssig forvaltning 3.2.1. Det Europæiske Agentur for den Operationelle Forvaltning af Store It-systemer inden for Området med Frihed, Sikkerhed og Retfærdighed (eu-LISA) De forberedende aktiviteter for at etablere eu-LISA[10] (navnlig rekruttering af personale, indretning af midlertidige lokaler, færdiggørelse af nøgledokumenter såsom arbejds­programmet for 2012 og 2013 og forhandlingerne med værtsmedlemsstaterne og associerede lande) blev i væsentlig grad intensiveret i rapporteringsperioden. På grundlag af Kommissionens forberedende arbejde begyndte agenturet at udføre sine kerneopgaver fra 1. december 2012. Ved den lejlighed holdt bestyrelsen sit tredje møde i Tallinn den 29.-30. november 2012 med deltagelse af Krum Garkov, der har været administrerende direktør for eu-LISA siden 1. november 2012. Det første møde i Den Rådgivende Gruppe for SIS II fandt sted den 6.-7. juni 2012. Det næste møde afholdes i januar 2013. Eu-LISA vil overtage den driftsmæssige forvaltning af SIS II, når systemet er sat i drift. 3.2.2. Migreringen til SIS II Hovedkontrahenten for udvikling er ved at sætte C.SIS ind i den driftsmæssige forvaltning af SIS II med henblik på at overdrage SIS II-produktionsmiljøet til C.SIS/eu-LISA i første halvdel af 2013. Udkastet til driftshåndbog er løbende blevet ajourført med henblik på i samarbejde med medlemsstaterne at færdiggøre det inden januar 2013. Ifølge den af eu-LISA udarbejdede plan kommer overdragelsen af den driftsmæssige forvaltning og de styringsmæssige aspekter af de foranstaltninger, som Kommissionen har gennemført, til eu-LISA til at foregå i tre faser, som afsluttes inden maj 2013. 3.3. Projektstyring 3.3.1. Det Globale Programstyringsråd (GPMB) GPMB fortsatte med at yde vejledning om en lang række spørgsmål vedrørende det centrale system og har yderligere styrket kohærensen mellem det centrale SIS II-projekt og de nationale SIS II-projekter. I rapporteringsperioden blev der på de regelmæssige møder mellem den medlemsstat, der havde det roterende formandskab i Rådet, Kommissionen, adskillige eksperter fra medlemsstaterne (herunder en nylig udnævnt ekspert fra Estland) og Kommissionens hovedkontrahenter navnlig fokuseret på den samlede test og løsningen af problemerne i Finland. Repræsentanterne for det nationale finske projektforvaltningsteam deltog i GPMB's møder på ad hoc-basis. GPMB mødtes 23 gange i rapporteringsperioden. 3.3.2. SIS-VIS-udvalget (SIS II) I tidsrummet juli–december 2012 godkendte SIS-VIS-udvalget vedrørende tekniske aspekter af SIS II på fem møder en række vigtige dokumenter om migreringen og testningen. Ud over de regelmæssige møder i SIS-VIS-udvalget blev der afholdt møder i en række arbejdsgrupper under udvalget, og der blev arrangeret workshopper med deltagelse af medlemsstaternes eksperter, hvor man drøftede detaljerede tekniske spørgsmål. På disse møder blev der som regel fokuseret på spørgsmål vedrørende specifikke projektleverancer: – Den rådgivende testgruppe udtalte sig til SIS-VIS-udvalget om spørgsmål vedrørende tilrettelæggelsen, gennemførelsen og fortolkningen af test. Denne gruppe afholdt 11 møder i rapporteringsperioden. – Gruppen for forvaltning af ændringer rådgav om klassificering, kvalificering og den mulige virkning af at gennemføre de ændringer, der var blevet anmodet om. Da de tekniske krav til SIS II-applikationen blev evalueret i 2010, blev det gjort klart, at specifikationerne ikke ville blive ændret inden idriftsættelsen af SIS II-systemet. Denne arbejdsgruppe, som også rapporterer til SIS-VIS-udvalget, mødtes ikke formelt i rapporteringsperioden. I 2012 gennemgik og ajourførte medlemsstaterne og Kommissionen dog vedtægterne for gruppen for forvaltning af ændringer, således at det blev muligt for medlemsstaterne at vurdere, om de planlagte ændringer af deres nationale system var kompatible med det centrale system. Denne arbejdsgruppe holdt fem møder i 2012. – Migreringsekspertgruppen er en ad hoc-gruppe bestående af medlemsstaternes eksperter, medlemmerne af Kommissionens projektteam, den driftsansvarlige efter idriftsættelsen af systemet og hovedkontrahenten. Denne ekspertgruppe har haft til opgave detaljeret at forberede og følge op på gennemførelsen af de forskellige generalprøver på migreringen. Der blev afholdt 11 møder i rapporteringsperioden. 3.3.3. National planlægning og koordinering Kommissionen afholder regelmæssigt møder for medlemsstaternes nationale projektledere for at muliggøre en detaljeret udveksling af oplysninger om alle de aktiviteter, der er relevante for status over det samlede projekt. Også i denne rapporteringsperiode blev der navnlig set nærmere på den samlede tidsplan, testning, migrering, overgangen til SIS II, driftshåndbogen for SIS II og rapporterne fra SIS II-taskforcen. I rapporteringsperioden blev der afholdt fem møder for de nationale projektledere. 3.3.4. Rådet Kommissionen fortsatte med regelmæssigt at orientere alle relevante rådsorganer om gennemførelsen af SIS II-projektet, herunder tidsplanen og de budgetmæssige aspekter. I en generel konstruktiv atmosfære blev en række tekniske, retlige og budgetmæssige spørgsmål vedrørende det centrale projekt afklaret i forbindelse med det forberedende arbejde. Når det har været nødvendigt, har Kommissionen ud over møderne kommunikeret med de berørte medlemsstater via andre kanaler, f.eks. bilaterale skrivelser. Kommissionen gjorde status over SIS II på hvert af de tre møder i Rådet (retlige og indre anliggender) under det cypriotiske formandskab. Kommissionen udsendte en ugentlig bulletin med en kort gennemgang af den tekniske udvikling til kolleger, der er involveret i projektet på nationalt plan. 3.3.5. Europa-Parlamentet Europa-Parlamentet fortsatte med at støtte SIS II og fjernede forbeholdet i forbindelse med en del af bevillingerne til SIS II-projektet i EU's almindelige budget for 2012. For fortsat at sikre fuldstændig gennemsigtighed har Kommissionen ikke blot sendt Europa-Parlamentet de rapporter, den er forpligtet til at sende som følge af retsinstrumenterne og Rådets konklusioner, men også orienteret det om en lang række aspekter af udviklingen af SIS II. Kommissionen har ud over at ajourføre LIBE-udvalget om SIS II-projektet informeret Europa-Parlamentet om den seneste udvikling, hvad angår SIS II-projektet, på dets plenarmøde den 19.-22. november 2012 i forbindelse med debatten om den foreslåede omarbejdning af migreringsinstrumentet. 3.3.6. Risikostyring Kommissionen har med støtte fra kontrahenten med ansvar for kvalitetssikring holdt nøje øje med risiciene i forbindelse med SIS II-projektet. For hver af de risici, der er blevet indkredset, er der blevet udarbejdet en plan for, hvilke afhjælpende foranstaltninger der skal træffes. Listen over de indkredsede risici ajourføres hver uge og drøftes hver måned med Det Globale Programstyringsråd. Hovedrisiciene i rapporteringsperioden var som følger:  Medlemsstaternes parathed (slutbrugerapplikationerne) og navnlig den rettidige gennemførelse af "Plan B" i Finland  den begrænsede tid, der ifølge migreringstidsplanen var tilbage til uforudsete hændelser. 3.3.7. SIS II-informationskampagne I henhold til retsgrundlaget for SIS II skal Kommissionen i samarbejde med de nationale databeskyttelsesmyndigheder og Den Europæiske Tilsynsførende for Databeskyttelse i forbindelse med idriftsættelsen af SIS II gennemføre en oplysningskampagne, som informerer offentligheden om formålene, de lagrede oplysninger, de myndigheder, der har adgang, og personers rettigheder.[11] Forberedelsen af kampagnen blev fremskyndet i september 2012. Kommissionen opfordrede medlemsstaterne til at udpege en kontaktperson med ansvar for koordineringen af kampagnen på nationalt plan og involverede desuden de nationale databeskyttelsesmyndigheder og Den Europæiske Tilsynsførende for Databeskyttelse. På grundlag af det tidligere samarbejde med medlemsstaterne indgik Kommissionen kontrakter om levering af de vigtigste ydelser (en brochure, en plakat og en kort videofilm). Medlemsstaterne vil få ansvaret for at videreformidle dette informationsmateriale afhængigt af behovet (ved grænseovergange, på politistationer og konsulater m.m.). 4. Prioriteter i den næste rapporteringsperiode I den næste rapporteringsperiode bliver der ni hovedaktivitetsområder:  afslutningen i januar 2013 af den samlede test i de fem medlemsstater, hvor det er nødvendigt at gentage testen  gennemførelsen i begyndelsen af februar 2013 af Sirene-funktionstestkampagnen (medlemsstaternes ansvar)  medlemsstaternes meddelelse om, at de retligt og teknisk er parate til at behandle SIS II-data og udveksle supplerende oplysninger  vedtagelsen inden idriftsættelsen af SIS II af Kommissionens ajourførte gennemførelsesafgørelse vedrørende Sirene-håndbogen og andre gennemførelses­foranstaltninger vedrørende SIS II  den faktiske datamigrering fra SIS 1+ til SIS II, som er planlagt til at finde sted mellem 22. januar og 27. marts 2013  idriftsættelsen af SIS II (foreløbigt planlagt til 27. marts 2013, medmindre Rådet træffer afgørelse om en anden dato)  en 30 dages intensiv overvågningsperiode efter idriftsættelsen af SIS II  iværksættelsen af SIS II-informationskampagnen  overdragelsen af SIS II til eu-LISA. 5. Konklusion Takket være alle de berørte parters målrettede tilgang til projektet blev alle de problemer, der opstod i løbet af rapporteringsperioden, løst med held, således at SIS II-projektet fortsat er på rette spor og parat til at blive sat i drift ved udgangen af første kvartal af 2013. Den forventede gennemførelse af den samlede test i begyndelsen af 2013 vil markere afslutningen af en række testkampagner med henblik på at sikre hele systemets tekniske modenhed. SIS II-projektet er derfor nu ved at gå ind i sidste fase, som er den faktiske migrering af data fra SIS 1+ til SIS II. Den endelige og rettidige overgang til SIS II, herunder vedtagelsen af en afgørelse om den endelige dato herfor, udgør den altoverskyggende prioritet i den følgende rapporteringsperiode (januar–juni 2013). Budgetgennemførelse || Fra 2002 til december 2012 || Fra januar til december 2012 (i EUR) || Forpligtelser || Betalinger || Forpligtelser || Betalinger Udvikling (HP/Stéria) || 85 530 668 || 70 792 838 || 4 937 621 || 19 720 697 Udvikling (Atos) || 3 921 248 || 3 301 041 || 386 207 || 2 036 541 Støtte og kvalitetssikring || 15 852 914 || 12 612 386 || 2 760 645 || 3 119 889 Netværk || 45 335 129 || 30 375 617 || 6 809 121 || 5 392 500 Forberedelse af den driftsmæssige forvaltning || 12 986 242 || 9 309 334 || 4 020 348 || 2 232 031 Sikkerhed || 1 358 310 || 386 914 || 0 || 169 202 Undersøgelser/ konsulentbistand || 1 064 410 || 963 207 || 103 279 || 20 947 Oplysningskampagne || 183 943 || 33 373 || 150 570 38 || 0 Udgifter til eksperters tjenesterejser || 1 384 780 || 582 711 || 181 494 || 266 134 Andet || 148 874 || 14 874 || 0 || 0 I ALT: || 167 632 518 || 128 372 295 || 19 349 285 || 32 957 941 Møder i SIS-VIS-udvalget (SIS II) og arbejdsgrupperne a) Møder afholdt i rapporteringsperioden JULI 2012 4, 10, 18, 24 || Det Globale Programstyringsråd for SIS II 26 || Møde for de nationale projektledere for SIS II 26 || SIS-VIS-udvalget (møde om tekniske aspekter af SIS II) 3, 10, 17, 24, 31 || Den rådgivende testgruppe for SIS II 5, 18 || Møde i gruppen for forvaltning af ændringer af SIS II AUGUST 2012 1, 8, 22, 29 || Det Globale Programstyringsråd for SIS II || || 7, 14, 21, 28 || Den rådgivende testgruppe for SIS II SEPTEMBER 2012 5, 13, 19, 25 || Det Globale Programstyringsråd for SIS II 27 || SIS-VIS-udvalget (møde om tekniske aspekter af SIS II) 27 || Møde for de nationale projektledere for SIS II 4, 11 || Den rådgivende testgruppe for SIS II 6 || Migreringsworkshop vedrørende SIS II 20, 26 || Møde i SIS II-migreringsekspertgruppen OKTOBER 2012 3, 10, 24, 30 || Det Globale Programstyringsråd for SIS II 26 || SIS-VIS-udvalget (møde om tekniske aspekter af SIS II) 26 || Møde for de nationale projektledere for SIS II 11, 18, 25 || Møde i SIS II-migreringsekspertgruppen NOVEMBER 2012 6, 14, 21, 28 || Det Globale Programstyringsråd for SIS II 14, 23 || SIS-VIS-udvalget (møde om tekniske aspekter af SIS II) 23 || Møde for de nationale projektledere for SIS II 7, 14, 22, 29 || Møde i SIS II-migreringsekspertgruppen 30 || Møde i gruppen for forvaltning af ændringer af SIS II DECEMBER 2012 5, 12, 19 || Det Globale Programstyringsråd for SIS II 14 || SIS-VIS-udvalget (møde om tekniske aspekter af SIS II) 14 || Møde for de nationale projektledere for SIS II 6, 13 || Møde i SIS II-migreringsekspertgruppen 6, 13 || Møde i gruppen for forvaltning af ændringer af SIS II Møder i SIS-VIS-udvalget (SIS II) og arbejdsgrupperne b) Foreløbige datoer for møder i den kommende rapporteringsperiode JANUAR 2013 9, 16, 23, 30 || Det Globale Programstyringsråd for SIS II 24 || SIS-VIS-udvalget (møde om tekniske aspekter af SIS II) 24 || Møde for de nationale projektledere for SIS II 10, 17, 24, 31 || Møde i SIS II-migreringsekspertgruppen FEBRUAR 2013 6, 13, 20, 27 || Det Globale Programstyringsråd for SIS II 26 || SIS-VIS-udvalget (møde om tekniske aspekter af SIS II) 26 || Møde for de nationale projektledere for SIS II 7, 14, 21, 28 || Møde i SIS II-migreringsekspertgruppen MARTS 2013 6, 13, 20, 27 || Det Globale Programstyringsråd for SIS II 27 || SIS-VIS-udvalget (møde om tekniske aspekter af SIS II) 27 || Møde for de nationale projektledere for SIS II 7, 14, 21 || Møde i SIS II-migreringsekspertgruppen APRIL 2013 3, 10, 17, 24 || Det Globale Programstyringsråd for SIS II 26 || SIS-VIS-udvalget (møde om tekniske aspekter af SIS II) 26 || Møde for de nationale projektledere for SIS II 4, 11, 18, 25 || Møde i SIS II-migreringsekspertgruppen MAJ 2013 8, 15, 22, 29 || Det Globale Programstyringsråd for SIS II 30 || SIS-VIS-udvalget (møde om tekniske aspekter af SIS II) 30 || Møde for de nationale projektledere for SIS II 16, 23, 3 || Møde i SIS II-migreringsekspertgruppen JUNI 2013 5, 12, 19, 26 || Det Globale Programstyringsråd for SIS II 28 || SIS-VIS-udvalget (møde om tekniske aspekter af SIS II) 28 || Møde for de nationale projektledere for SIS II 6, 13, 20, 27 || Møde i SIS II-migreringsekspertgruppen [1] Rådets forordning (EF) nr. 1104/2008 af 24. oktober 2008 om overgang fra Schengeninformations­systemet (SIS 1+) til anden generation af Schengeninformationssystemet (SIS II) (EUT L 299 af 8.11.2008, s. 1). [2] Rådets afgørelse 2008/839/RIA af 24. oktober 2008 om overgang fra Schengeninformationssystemet (SIS 1+) til anden generation af Schengeninformationssystemet (SIS II) (EUT L 299 af 8.11.2008, s. 43). [3] Testning af de supplerende oplysninger mellem SIRENE-kontorerne (Supplementary Information Request at National Entry) - Fælles artikel 9, stk. 1, i Rådets forordning (EF) nr. 1104/2008 (EUT L 299 af 8.11.2008) og Rådets afgørelse 2008/839/RIA (EUT L 299 af 8.11.2008). [4] Steria Interconnection Box. [5] Artikel 55 i Europa-Parlamentets og Rådets forordning (EF) nr. 1987/2006 om oprettelse, drift og brug af anden generation af Schengeninformationssystemet (SIS II) (EUT L 381 af 28.12.2006, s. 4) og artikel 71 i Rådets afgørelse 2007/533/RIA af 12. juni 2007 om oprettelse, drift og brug af anden generation af Schengeninformationssystemet (SIS II) (EUT L 205 af 7.8.2007, s. 63). [6] Fælles artikel 10, stk. 3, i Rådets forordning (EF) nr. 1104/2008 af 24.10.2008 (EUT L 299 af 8.11.2008) og Rådets afgørelse 2008/839/RIA af 24.10.2008 (EUT L 299 af 8.11.2008). [7] Rådets forordning (EU) nr. 1272/2012 af 20. december 2012 om migrering fra Schengeninfor­mationssystemet (SIS 1+) til anden generation af Schengeninformationssystemet (SIS II) (EUT L 359 af 29.12.2012, s. 21) og Rådets forordning (EU) nr. 1273/2012 af 20. december 2012 om migrering fra Schengeninformationssystemet (SIS 1+) til anden generation af Schengeninformations­systemet (SIS II) (EUT L 359 af 29.12.2012, s. 32). [8] SIS-VIS-forskriftsudvalget blev nedsat med hjemmel i artikel 51 i forordning (EF) nr. 1987/2006 (EUT L 381 af 28.12.2006) og artikel 67 i Rådets afgørelse 2007/533/RIA (EUT L 205 af 7.8.2007). [9] Fælles artikel 4 i Rådets forordning (EF) nr. 1987/2006 (EUT L 381 af 28.12.2006) og Rådets afgørelse 2007/533/RIA af 12.6.2007 (EUT L 205 af 7.8.2007). [10] Europa-Parlamentets og Rådets forordning (EU) nr. 1077/2011 af 25. oktober 2011 (EUT L 286 af 1.11.2011, s. 1). [11] Fælles artikel 19 i forordning (EF) nr. 1987/2006 (EUT L 381 af 28.12.2006) og Rådets afgørelse 2007/533/RIA (EUT L 205 af 7.8.2007).